Id-Deċiżjoni tal-Kummissjoni
tat-23 ta’ Diċembru 2003
dwar il-kontinwazzjoni fis-sena 2004 tal-provi komparattivi tal-Komunità u testijiet dwar materjal ta’ propagazzjoni u għaż-żriegħ tal-Prunus domestica taħt id-Direttiva tal-Kunsill 92/34/KEE mibdija fl-2002
(2004/56/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/34/KEE tat-28 ta’ April 1992 dwar il-marketing ta’ materjal ta’ propagazzjoni ta’pjanti tal-frott u pjanti tal-frott, maħsuba għall-produzzjoni tal-frott [1],
Wara li kkunsidrat id-Deċiżjoni tal-Kummissjoni 2001/896/KE tat-12 ta’ Diċembru 2001 li tniżżel l-arranġamenti għal provi komparattivi tal-Komunità dwar materjal ta’ propagazzjoni u taż-żriegħ ta’ pjanti tal-frott taħt id-Direttiva tal-Kunsill 92/34/KEE [2], u b’mod partikolari l-Artikolu 2 tagħha,
Billi:
(1) D-Deċiżjoni 2001/896/KE tistipula l-arranġamenti għal provi komparattivi u testijiet li għandhom isiru taħt id-Direttiva 92/34/KEE fir-rigward tal-Prunus domestica mill-2002 sa l-2006.
(2) Billi t-testijiet u l-provi mwettqa matul l-2002 u l-2003 għandhom jitkomplew matul l-2004,
IDDEĊIDIET DAN LI ĠEJ:
Artikolu uniku
Il-provi komparattivi u t-testijiet tal-Komunità li bdew fl-2002 dwar materjal ta’ propagazzjoni u taż-żriegħ tal-Prunus domestica għandhom jitkomplew fl-2004 skond id-Deċiżjoni 2001/896/KE.
Magħmul fi Brussel, fit-23 ta’ Diċembru 2003.